Azad ciwanêkê Başûrê Kurdîstanî yo û vera îşxalê dewleta tirke 2018 de tewrê gerîlayan bi.
Azad wina qala hîkayeya xo ya tewrbîyayîşî keno: ''Şehadetê embaze Sara, hêrişanê vera Rojawanî, têkoşînê vera DAÎŞî mi rê zaf tesîr kerd. Mi kitabê Rayberîye wendêne û mi xo wina şinasna. Başûr de şar netîceya bedelan de tay destkewteyî vistî destî la hema zî Başûr de têdûştîye çin a. Şar nêeşkeno PDK rexne bikero. Eke bikero erzîyeno zîndan û yeno qetilkerdene. Zengînî bîyî zengînêr, feqîrî bîyî hîna feqîr.
Ganî şar hukmatî ra pers ke çi gureyê îstîxbarat, kalekol, tan û topê dewleta tirke Başûr de esto. Par 500 hezar îmzayî seba ke dewleta tirke Başûrî ra vejîye arê dîyayî la hukmatî çîyêk nêkerd. Ganî şarê  Başûrî aktîf bibo û dewleta tirke nê erdî ra def bikero. Şarê Başûrî reya verêne hende vera îşxalkeran bêveng o. Bi taybetî ganî ciwanî na babete de hîsger bibê.''
